Ir-Regolament tal-Kummissjoni (KE) Nru 1298/2003
tat-22 ta’ Lulju 2003
li jissupplimenta l-Anness mar-Regolament (KE) Nru 2400/96 dwar id-dħul ta’ ċerti ismijiet fir-Reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti ipprovvdut fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u oġġetti ta’ l-ikel ‘Φοινίκι Λακωνίας’ (Finiki Lakonias)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u l-oġġetti ta’ l-ikel [1], kif l-aħħar emendat bir-Regolament tal-Kummissjoni (KE) Nru 806/2003 [2], u b’mod partikolari l-Artikolu 6(3), (4) u (5) tiegħu,
Billi:
(1) Skond l-Artikolu 5 tar-Regolament (KEE) Nru 2081/92, il-Greċja bagħtet lill-Kummissjoni applikazzjoni sabiex tirreġistra l-isem "ΦOINIKI ΛΛΚΩΝΙΛΣ" (Finiki Lakonias) bħala denominazzjoni protetta ta’ l-oriġini.
(2) Skond l-Artikolu 6(1) ta’ dan ir-Regolament, l-applikazzjoni nstabet li tissodisfa il-ħtiġiet kollha stabbiliti fih, u b’mod partikolari li fih it-tagħrif kollu meħtieġ skond l-Artikolu 4 tiegħu.
(3) Il-Kummissjoni rċeviet dikjarazzjoni ta’ oġġezzjoni mill-Italja skond l-Artikolu 7 ta’ dan ir-Regolament wara l-pubblikazzjoni fil-Ġurnal Uffiċjali tal-Komunitajiet Ewropej [3]. Din id-dikjarazzjoni ta’ oġġezzjoni li tirrigwarda d-dispożizzjoni fl-ispeċifikazzjoni tal-prodott li tħalli li l-bottiljar isir ‘il barra miż-żona ġeografika ddefinita ma nstabitx ammissibbli fit-tifsira ta’ l-Artikolu 7(4) tar-Regolament (KEE) Nru 2081/92 billi ma wrietx nuqqas ta’ konformità mal-kondizzjonijiet riferiti fl-Artikolu 2 ta’ dan ir-Regolament. L-ebda dikjrazzjoni oħrata’ oġġezzjoni ma ġiet innotifikata lill-Kummissjoni rigward l-isem "Φοινίκι Λακωνίας" (Finiki Lakonias) wara l-pubblikazzjoni fil-Ġurnal uffiċjali tal-Komunitajiet Ewropej.
(4) L-isem għandu għalhekk jidħol fir-Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti u minn issa ‘l quddiem għandu jiġi protett fil-Komunità kollha bħala denominazzjoni ta’ l-oriġini.
(5) L-Anness ma’ dan ir-Reolament jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 1291/2003 [5].
(6) Il-miżuri provvduti f’dan ir-Regolament huma skond l-opinjoni tal-Kumitat stabbilit skond l-Artikolu 15 tar-Regolament (KEE) Nru 2081/92,
ADOTTAT DAN IR-REGOLAMENT:
Artikolu 1
L-isem fl-Anness ta’ ma’ hawn huwa miżjud ma’ l-Anness mar-Regolament (KE) Nru 2400/96 u mdaħħal bħala denominazzjoni protetta ta’ l-oriġini (DPO) fir-Reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti, ipprovvdut bl-Artikolu 6(3) tar-Regolament (KEE) Nru 2081/92.
Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Lulju 2003.